Rakstiskās izsoles nolikums 

nekustamā īpašuma Rīgā, Voleru ielā 2 nomas tiesību izsolei 

1. Vispārīgie noteikumi 
1.1. Izsoles nolikums izstrādāts saskaņā ar Latvijas Republikas Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 2.1.apakšnodaļu un nosaka kārtību, kādā rakstiskā izsolē tiks izsolītas nekustamā īpašuma Rīgā, Voleru ielā 2 ar kadastra Nr.01000980030 ēkas ar kadastra apzīmējumu Nr.01000980030002 daļu telpu ar kopējo platību 65,25 m2 (t.sk. 3 telpas un koplietošanas telpas) nomas tiesības; 

1.2. Nomas līgumā paredzētais nekustamā īpašuma daļas izmantošanas veids – biroja telpas; 

1.3. Izsoli organizē Valsts vides dienesta Jūras un iekšējo ūdeņu pārvaldes Nekustamā īpašuma iznomāšanas komisija (turpmāk – Komisija), kas izveidota ar Jūras un iekšējo ūdeņu pārvaldes direktora 2012.gada 5.oktobra rīkojumu Nr.18;

1.4. Izsoles mērķis – Iznomājamā objekta iznomāšana par iespējami augstāku nosacīto nomas maksu.
2. Izsoles sākuma cena un nomas līguma termiņš 
2.1.Izsole tiek veikta par iznomājamā objekta ikmēneša nomas maksas lielumu. Izsoles sākuma cena (Iznomājamā objekta nosacītā ikmēneša nomas maksa) ir aprēķināta atbilstoši Latvijas Republikas Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 3.nodaļai;

2.2. Nomas līgums ar izsoles uzvarētāju tiek slēgts uz 3 (trīs) gadiem. 
3. Pretendentu pieteikšanās 
Pretendentu pieteikšanās kārtību un termiņus nosaka Publikācijā par īpašuma Rīgā, Voleru ielā 2 iznomāšanu. 
4. Izsoles norise 
4.1. Izsole nenotiek, ja izsolei nav reģistrējies neviens no Pretendentiem; 

4.2. Ja izsolei piesakās tikai viens pretendents, izsoli atzīst par notikušu un ar vienīgo izsoles pretendentu, ja piedāvājums nav mazāks par nosacīto nomas maksu, slēdz nomas līgumu; 

4.3. Komisija, atklājot izsoli, nosauc pretendentu, pieteikuma iesniegšanas datumu un laiku, kā arī piedāvāto nomas maksas apmēru. Komisijas locekļi parakstās uz pieteikuma. Izsoles norise tiek protokolēta; 

4.5. Ja pieteikumā nav iekļauta visā veidlapā prasīta informācija (t.sk. pielikumi) vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.

4.6. Ja pēc visu pieteikumu atvēršanas izrādās, ka vairāki nomas tiesību pretendenti piedāvājuši vienādu augstāko nomas maksu, komisija turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu; 
Gadījumā, ja nav iespējams turpināt izsoli (piem. pretendents vai tā pārstāvis nepiedalās pieteikumu atvēršanā) tad Komisijas rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savus piedāvājumus par iespējami augstāko nomas maksu, un nosaka piedāvājumu iesniegšanas un atvēršanas datumu, laiku, vietu un kārtību.

4.7. Komisijas sekretārs divu darba dienu laikā pēc izsoles rezultātu apstiprināšanas organizē šis informācijas ievietošanu Valsts vides dienesta interneta mājaslapā http://www.vvd.gov.lv/lv/aktualitates/iznoma.
4.8. Septiņu darba dienu laikā pēc izsoles rezultātu apstiprināšanas, Atbalsta sektors noformē nekustamā īpašuma nomas līgumu un izsniedz to nomas tiesību pretendentam parakstīšanai. Ja iepriekšminētajā termiņā nomas tiesību pretendents neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies; 

4.9. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, Atbalsta sektors secīgi piedāvā nomas līgumu slēgt tam nomas tiesību pretendentam, kuš nosolīja nākamo augtāko nomas maksu. Divu darba dienu laikā pēc minētā piedāvājuma nosūtīšanas Komisijas sekretārs organizē šis informācijas publicēšanu Valsts vides dienesta interneta mājaslapā http://www.vvd.gov.lv/lv/aktualitates/iznoma.

4.10.Nomas tiesību pretendents, kurš nosolījis nākamo augstāko nomas maksu, atbild uz šo piedāvājumu divu nedēļu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, septiņu darba dienu laikā pēc nomas līguma parakstīšanas publicē šo informāciju interneta mājaslapā http://www.vvd.gov.lv/lv/aktualitates/iznoma.
5 Komisijas tiesības un pienākumi 
5.1. Komisijas sastāv no 3 locekļiem. Komisijas darbu vada tās priekšsēdētājs. 

5.2. Komisija ir tiesīga pieņemt lēmumu, ja tās sēdē piedalās vismaz 2 no Komisijas locekļiem; 

5.3. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss; 

5.4. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu; 

5.5. Komisijas lēmums par izsoles rezultātu apstiprināšanu stājas spēkā pēc Izsoles protokola parakstīšanas. Protokolu paraksta komisijas priekšsēdētājs un sekretārs; 

5.6. Komisijai ir šādi pienākumi: 

5.6.1. vērtēt Pretendentus un to iesniegtos pieteikumus saskaņā ar Nolikumu, kā arī citiem normatīvajiem aktiem; 

5.6.2. pieņemt lēmumu par izsoles rezultātu, pieteikumu iesniegšanas termiņa pagarinājumu vai tās izbeigšanu; 

5.6.3. atbildēt uz Pretendentu jautājumiem; 

5.6.4. rakstveidā paziņot visiem pieteikumus iesniegušajiem Pretendentiem lēmumu par izsoles rezultātu. 

